UBS: Четвъртата индустриална революция ще е от полза за богатите и образованите - Свят - Дневник\nUBS: Четвъртата индустриална революция ще е от полза за богатите и образованите\n14:41, 20 яну 16 , 9760\nНай-богатите жители на света ще спечелят повече от четвъртата индустриална революция, предупреждава доклад на швейцарската банка UBS, цитиран от в. "Гардиън".\nЧетвъртата индустриална революция – следваща тези на парната машина, електричеството и електрониката, ще повлияе по-малко на развитите икономики. Нововъзникващите пазари, особено Латинска Америка и Индия, ще пострадат от масовото използване на изкуствен интелект и роботи, тъй като това ще намали конкурентоспособността на евтината работна ръка.\nНякои квалифицирани работници също ще бъдат застрашени от развитието на роботиката, пише в доклада, публикуван във вторник, за да съвпадне с началото на Световния икономически форум в Давос.\nНай-голям негативен ефект ще усетят трудещите се в средно квалифицирани професии, които досега не са били застрашени, но в бъдеще изкуственият интелект може да замести човешкото участие в тях, пише в доклада.\n"Неравенството нараства не само между развитите, развиващите се и нововъзникващите икономики, а и в обществото ни. То ще има влияние не само върху богатите и бедните, а и върху младите и старите", коментира председателят на борда на директорите на UBS Аксел Вебер.\nМиналогодишен доклад на Bank of America Merrill Lynch също посочи възможността за увеличаване на неравенството заради автоматизацията на труда. Новите технологии вероятно ще поемат работата на 35% от работещите британци и 47% от американците в следващите 20 години.\n7 млн. работни места може да изчезнат в следващите пет години, предвижда Световният икономически форум. Тежестта ще падне най-много върху нискоквалифицираните работници, докато образованите и адаптивни хора ще спечелят. Това се отнася и за различните държави – гъвкавите икономики ще успеят да се възползват от технологиите и вероятно ще оттеглят инвестициите си в евтината работна ръка на развиващите се пазари.\nГейтс, Мъск и Хокинг бяха обявени за технофоби\nСветът е в ранната фаза на Четвъртата индустриална революция\nЕдиният процент от най-богати жители на планетата притежават повече от останалите 99%\n18:26, 30 ное 21 / Свят 82\n18:15, 30 ное 21 / Свят 14\n18:02, 30 ное 21 / Спорт 3\n13:02, 30 ное 21 / Политика 251\n19:27, 30 ное 21 / България 2\n19:23, 30 ное 21 / България 8\nsa6 14:51, 20 яну 16 / Неутрално\nединствената инвестиция която гарантирано винаги е печеливша е тази в образованието\nqwerty 14:56, 20 яну 16 / Весело\nВажното е най-необразованите да не се плашат: и досега най-дефицитните професии не са космонавт, брокер или пр...\nРейтинг: 531 14:45, 20 яну 16 Неутрално\n"Тежестта ще падне най-много върху нискоквалифицираните работници, докато образованите и адаптивни хора ще спечелят."\nЕдна болшевишка революция е имало, дето е дала властта на необразованите и през цялото друго време образованите и адаптивните са имали "преднина" пред останалите. Що за тъпотия?!?!\n30 70 Коментарът е обиден или неуместен\nРейтинг: 531 14:50, 20 яну 16 Весело\nЧе кога не е било така?\nЕ, едни видове богати губят състояния, но се появяват нови видове богати. Празнотии няма.\nРейтинг: 918 14:51, 20 яну 16 Неутрално\n17 131 Коментарът е обиден или неуместен\nРейтинг: 1458 14:51, 20 яну 16 Неутрално\nДо коментар [#1] от "forum_terrorist":\nНикак не е тъпотия. А съвсем реална опасност. Защото увеличаващите се разлики могат да доведат до нови вътрешни сътресения. И да унищожат съвременното общество. Вярно, че няма да е за първи път. Но винаги е било тежко за преживяващите го.\nРейтинг: 426 14:55, 20 яну 16 Неутрално\n" Новите технологии вероятно ще поемат работата на 35% от работещите британци и 47% от американците в следващите 20 години. "\nА новите технологии дали ще пазаруват в моловете, ще си купуват коли и жилища? Дали ще плащат данъци и осигуровки?\n33 73 Коментарът е обиден или неуместен\nРейтинг: 1366 14:55, 20 яну 16 Неутрално\nОт коя революция ще спечелят бедните и неграмотните .\nдаже руската революция, уж в името на неоравданите, показа какво им се случва, та технологичните революции ли ще ги оправят.\nНо има нещо, според мен най-важното, възможността необразованите да се образоват нараства по целия свят, така че не е да нямат шанс.\nРейтинг: 531 14:56, 20 яну 16 Весело\nВажното е най-необразованите да не се плашат: и досега най-дефицитните професии не са космонавт, брокер или програмист.\nПродължава дефицита на майстори по подръжка на канализацията - а канализацията няма да изчезне във близките поне милион години.\nДа му мислят шофьори, ватмани и машинисти - те първи ще изгърмят при новата индустриализация-роботизация..\nКолко професии загинаха само за 20 години - машинописка, печатар...\nРейтинг: 374 14:57, 20 яну 16 Неутрално\nЦифрите са стряскащи но са реалност. Машините поемат абсолютно всичко. Съвсем скоро няма да има нужда от шофьори, чистачи, пазачи, продавачи и тн и тн.\nИзкуственият интелект може да унищожи цивилизацията преди да има умственият капацитет за това като остави без работа 80-90% от хората. Бунтове, войни, направо не ми се мисли. Тези бежанци ще ни се сторят като послушни деца.\nИ тогава какво правим? Всички предишни революции са отваряли повече работа за хората в нови отрасли, тази е точно обратното!\nРейтинг: 374 14:58, 20 яну 16 Весело\nДо коментар [#7] от "qwerty":\nСлед като роботи могат да оперират хора, според теб колко време ще им отнеме да се научат да поправят канали\nРейтинг: 1769 15:00, 20 яну 16 Весело\nТова, дето роботите ще отнемат работните места е смешно. Та роботите не получават заплата!\nРейтинг: 918 15:00, 20 яну 16 Весело\n[quote#7:"qwerty"]Да му мислят шофьори, ватмани и машинисти - те първи ще изгърмят при новата индустриализация-роботизация.. [/quote]\nкато се замислим че едно време е имало ватман на асансьор...\nРейтинг: 1825 15:07, 20 яну 16 Неутрално\nЩо, ве? Всички вкупом ще станем програмисти и кодери и ще си джиткаме с новите технологии. Нали софтуер винаги ще бъде нужен - така че работната ръка в отрасъла е подсигурена.\nРейтинг: 1769 15:08, 20 яну 16 Любопитно\n[quote#8:"Соколов"]И тогава какво правим? Всички предишни революции са отваряли повече работа за хората в нови отрасли, тази е точно обратното![/quote]\nПредстави си какъв огромен отрасъл се оформя — 80-90% свободни хора, дето си търсят занимавка... и трябва да поемат стоките и услугите дето ги създават роботите. Как ти звучи професия "потребител на сложни артикули". Така де, при такова предлагане, ще има търсене на търсене, а щом има платежоспособно търсене, съм готов да предложа точно такова платено предлагане... т.е. да стана професионален потребител.\nРейтинг: 740 15:08, 20 яну 16 Весело\nМеркел явно е добре запозната с тези прогнози, затова побърза да приюти "сирийските" инженери, лекари и проектанти. Изпревари другите, преди те да са се сетили и да са ги взели за техните си икономики.\nРейтинг: 374 15:11, 20 яну 16 Неутрално\nТоест компаниите ще ти плащат да им взимаш продуктите? Тогава как точно ще правят пари? Хем ще плащат да произвеждат, хем и на теб да консумираш.\nРейтинг: 2155 15:12, 20 яну 16 Неутрално\n[quote#11:"sa6"]като се замислим че едно време е имало ватман на асансьор...[/quote]\nЕдно време автобусите са пътували с екипаж- шофьор, пом.шофьор и кондуктор. Най-голямата скорост на движение-40 км/ч! По баирите- 10. Можеш да слезеш, да пуснеш вода и пак да се качиш. Технологичната революция е необратима! Щом нещо е измислено, то влиза в производство! Въпросът е човечеството дали има време за приспособяване.\nРейтинг: 206 15:12, 20 яну 16 Неутрално\nИмаше през 70-те Третата вълна на Тофлър. Още от тогава са тия приказки, само че сега е станало 4-та индустриална революция. Само едно знам, от бачкатори винаги има нужда, за пиене и ядене по-рядко те канят.\nРейтинг: 1769 15:13, 20 яну 16 Весело\n[quote#9:"Соколов"]След като роботи могат да оперират хора, според теб колко време ще им отнеме да се научат да поправят канали [/quote]\nМного повече. Все пак, от Адам и Ева насам, човека е само един модел с дребни индивидуални разлики, докато каналите са изключително разнообразни като видове, системи и отделно че всеки метър от тях си има своите индивидуални различия...\nРейтинг: 531 15:18, 20 яну 16 Весело\n[quote#9:"Соколов"]До коментар [#7] от "qwerty":\nСлед като роботи могат да оперират хора, според теб колко време ще им отнеме да се научат да поправят канали [/quote]\nТук не става дума за каналите вътре във къщата. Става дума за това, което е заровено. Него само ще го гледат със роботи дълги, дълги години - както досега. Това е още един град под града. Ще се научат на това роботите когато бъдат истински андроиди - по-силни от човека и поне със толкова мозък. По-рано няма как.\nРейтинг: 374 15:18, 20 яну 16 Неутрално\nЩе си джиткате до като machine learning не ви прати в историята. Скоро (5-10 години) ще започнат сами да се програмират, тогава сте на линията за супа с Бонго от Джибути\nРейтинг: 636 15:20, 20 яну 16 Любопитно\nТова винаги е така при всеки технологичен скок и при цялото човешко развитие. Въпросът е именно да се наблегне на адаптирането на новите технологии и на образованието и науката, а не да се субсидират и държат на системи изкуствено вече остарели и полумъртви отрасли и предприятия защото създавали заетост и имали социални функции. В това отношение има какво да се поучиме от собствените си грешки.\nНо е трудно когато много народ страда по пушещи комини, металургия, тежко машиностроене и ТКЗСта ударници, а гледа с подозрение и насмешка на IT, софтуер разработване или на "зелената икономика".\nПодобно в Германия дълго време се присмиваха на англосаксонската New Economy и разправяха колко по-добре били те като си запазили традиционната индустрия, дето създавала работни места. И така докато дойде Сноудън и скандалът с NSA и изведнъж всичи с изненада откриха, че във високите технологии и в дигиталния свят има фактически американски монопол и че европейците сами сме за никаде. Разликата обаче е че германците поне започнаха да правят нещо по въпроса, други още спят.\nРейтинг: 374 15:20, 20 яну 16 Неутрално\nДо коментар [#19] от "qwerty":\nКакъв е проблема една бригада от 10 човека да бъне заменена от 1 с 5 робота? Сами ще копаят, сами ще заваряват...дали е под или над земята няма никакво значение. Човека ще е там да ги наглежда до като стане излишен и той. Машините за разлика от хората могат да работят под земята неограничено време, без почивки.\nРейтинг: 217 15:21, 20 яну 16 Неутрално\nРешението се нарича Базов Доход, господа. Изобретено е много отдавна и в днешни дни се дискутира и даже експериментира вече.\nРейтинг: 531 15:21, 20 яну 16 Неутрално\nДо коментар [#14] от "Magen David":\nЗа еврйн си доста тъп, ше ме извиняваш. Приказките за пред матряла не трябва да се гълтат на екс! Пусна ги, за да вършат онази ниско-квалифицирана работа, която вече и ние отказваме...\nРейтинг: 1769 15:23, 20 яну 16 Любопитно\nЩе получавам каквото ми трябва, защото АЗ (човека) съм монополиста потребител. Без моето потребяване на стоки и услуги, всичките умни роботи, машини и устройства са безсмислени. Какво, ще направят роботи дето да потребяват ли? Ще има роботи дето да произвеждат, а в края на линията ще стоят роботите дето ще потребяват произведеното ли? Технически може, ама от къде ще дойде печалбата на цялата схема, а? Аз, човека потребител съм този дето определя стойността, а от нея излиза дали нещото е на печалба или на загуба. И не забравяйте, че шефа на завода, както и инвеститорите са хора, които искат да правят печалба, а не просто да си запълват времето с нещо.\nРейтинг: 989 15:26, 20 яну 16 Неутрално\nUBS: "Четвъртата индустриална революция ще е от полза за богатите и образованите"\nМного "щастливи" години се заформят за бъдещите поколения. Интересно, какво ще е бъдещето на банките - от роботи мангизи не може да изцедиш. Печелившите от друга страна трябва да имат едно наум - твърде е възможно да няма 5-та индустриална революция, защото губещите със сигурност ще се опитат да вземат реванш, като просто изядат спечелилите.\nРейтинг: 217 15:26, 20 яну 16 Неутрално\nВярно е, че от всяка индустриална революция досега винаги е страдал нискоквалифицираният и е печелил висококвалифицираният труд - това е и самата дефиниция за прогрес, нарастваща необходимост от квалификация на труда. Това, което се има предвид в статията е, че въпросният процес ще придобие огромни, невиждани досега размери, а не че е нов или невиждан досега. Напротив, това е все същият стар процес, просто в по-голям мащаб.\nРейтинг: 374 15:30, 20 яну 16 Неутрално\nДо коментар [#25] от "gost22":\nПотребителите ще са тези хора които имат възможностите за това (които ще стават по малко), впрочем статията точно това адресира. Но и това няма да продължи до безкрай.\nВ един момент хората ще станат напълно излишни за машините. Може да не е идните 50 или 100 години но ще стане. Нито ще имат нужда да им ползваме стоките нито пък ще произвеждат стоки за нас. Ще си еволюират в собствен вид със собствени нужди и потребности.\nРейтинг: 1316 15:31, 20 яну 16 Неутрално\nВярно е - умните и образованите въртят синджира, неграмотните и неадаптивните фалират. Демократично е и справедливо.\nРейтинг: 918 15:33, 20 яну 16 Неутрално\n[quote#24:"forum_terrorist"]Пусна ги, за да вършат онази ниско-квалифицирана работа, която вече и ние отказваме... [/quote]\nмного бъркаш, в тези страни няма дори работа за боклукчии. Камиона наближава, драйвера натиска бутон, едни клещи взимат правилната кофа и я изсипват, връщат на място и камиона тръгва. До 10 години няма да имат и шофьор. А тези които сега идват не са и от трудолюбивите, въпросът е дали обществото ще ги търпи и храни или ще ги прати за смазочни материали.\nРейтинг: 2271 15:33, 20 яну 16 Неутрално\nРешението е лесно: Роботите ще създават благата, а хората ще ги преразпределят чрез облагане с данъци на продукцията/печалбата ... и ги накрая ще ги изконсумирват.\nДе факто се стига до комунизъмъ - всекиму според потребностите, всекиму според способностите. Болшинството от хората ще се занимават с изкуство, спорт и ще работят в/у себе си.... ще спорят Левски или ЦСКА, ислям или християнство, кока кола или пепси, червено или бяло вино, АК47 или StG44?\nРейтинг: 1825 15:41, 20 яну 16 Неутрално\nДо коментар [#23] от "weinlock":\nАнджък! А тези, които знаят и могат да го приложат на местна почва са http://www.budd.bg .\nРейтинг: 679 15:48, 20 яну 16 Неутрално\nИма едно доста хубаво видео на тази тема ( на английски ) - https://www.youtube.com/watch?v=7Pq-S557XQU\nРейтинг: 1769 15:51, 20 яну 16 Весело\n[quote#28:"Соколов"]В един момент хората ще станат напълно излишни за машините. [/quote]\nИ в кой момент, на машините ще им трябват четки за зъби, и гребенчета, както и подстригване на косата? И с какво ще плащат роботите за тези стоки и услуги (щото нали хората нямало да имат пари)?\nЕй, не го схванахте: водещо е платежоспособното търсене, а не изобилното предлагане. Никой не си прави труда да предлага нещо, дето няма кой да го купи. Няма хората да останат без пари, и роботите винаги ще се нуждаят от хора (дори бих казал от мноооого хора), просто пазарното равновесие ще се премести на друго ниво. Не ме питайте какво ще работят хората, щото голяма част от днешните професии не са били предвидени преди 80-100 години, както и голяма част от онези професии днес ги няма. Това не ни прави да сме по-зле, дори напротив.\nРейтинг: 923 16:02, 20 яну 16 Весело\n[quote#8:"Соколов"]Изкуственият интелект може да унищожи цивилизацията преди да има умственият капацитет за това като остави без работа 80-90% от хората. Бунтове, войни, направо не ми се мисли. [/quote]\n-Спрямо изкуствения интелект, по-могъща е само естествената глупост на ¬овека.\nРейтинг: 374 16:02, 20 яну 16 Неутрално\nДо коментар [#34] от "gost22":\nТвоята теория си стъпва на това, че на роботите ще им трябват пари и хора. Нито едното, нито другото им трябва. Пазарните принципи на търсене и предлагане са човешки. На тях ще им трябват единствено ресурси за да се усъвършенстват.\nИ дори да приемем, че те вземат пазарните принципи от нас. Какъв е проблема роботите да плащат на други роботи както хората го правят сега? Хората могат много бързо да станат изчезващ вид.\nРейтинг: 261 16:06, 20 яну 16 Неутрално\nТой Айнщайн отдавна го е казал, че бъдещите поколения ще водят четвъртата световна с камъни и дърве. Няма как да има индустриализация до край. В един момент хората ще станат излишни и майката природа ще трябва да се намеси с един мастер ресет, добре, че няма да съм жив да гледам\n"Live fast, die young, and have a good-looking corpse"\nРейтинг: 1468 16:16, 20 яну 16 Неутрално\nИ коя е точно четвъртата индустриална революция, че нещо не разбрахме у наше село? Към момента няма нищо ново измислено, просто електрониката се усъвършенства. А големи проблеми идват откъм петролните страни.\nТова с роботиката го дрънкат още отпреди 25 години...\nНякои пак слагат каруцата пред коня...\nРейтинг: 1769 16:21, 20 яну 16 Любопитно\n[quote#23:"weinlock"]Решението се нарича Базов Доход, господа. Изобретено е много отдавна и в днешни дни се дискутира и даже експериментира вече.[/quote]\nСистемите дето благата се раздават "на калпак" се сриват рано или късно. За справка, соца работеше в тази посока. Работа имаше за всички, но беше задължително да се работи, което означава точно това — гарантиран доход (или базов както му казват сега), което правеше хората да са апатични и на принципа "вали, гърми — заплатата си върви". Същия този базов доход под формата на социални помощи раздаван "на калпак" (достатъчно е да си в територията и получаваш социална помощ), докарва "бежанците" от цял свят в ЕС и тресе целия съюз. Разберете, няма как да има гарантиран минимум срещу нищо.\nВтората грешка е, че се приема че средствата за раздаване като базов доход, идват от космоса, а не са изработени и преразпределени от останалите членове на обществото. Да ще намали разликата богати/бедни, но ще прецака средната класа и като цяло обществото ще изостане (ГДР спрямо ФРГ). Единствената разлика беше че първите имаха гарантиран доход и гарантирана работа.\nРейтинг: 217 16:23, 20 яну 16 Неутрално\n[quote#5:"WD"]А новите технологии дали ще пазаруват в моловете, ще си купуват коли и жилища[/quote]\nВ твоят ред на разсъжения най-добре би било ако всички копаеха с мотика за прехрана? Винаги е имало притеснения, че дадена нова технология ще направи много хора безработни и какво ще ядат те. Още от времето на механичните станове, на конвейрното производство, на въвеждането на автоматизирани системи за проектиране и производство винаги има група хора които стават "ненужни", но историята показва, че това винаги е било за добро. По този начин се освобождава обществен ресурс, който може да бъде изпозван за създаване на нови технологии, за нови услуги и като цяло обществото дръпва напред. В този ред на мисли, "ще поемат работата на 35% от работещите британци и 47% от американците" показва че отново американците ще бъдат върхът на технологичния прогрес, докато ние ще се грижим да има работни места за стругари\nРейтинг: 1769 16:30, 20 яну 16 Любопитно\nДо коментар [#36] от "Соколов":\nИменно де, пазарните принципи са човешки. В тази посока, за къв ти е да правиш машина, която не само няма да купува от теб, ами и ще те направи излишен? Просто няма да има платежоспособно търсене на точно такива независими машини, и няма да бъдат произведени. Както посочих, платежоспособното търсене определя предлагането. Примерно, можем да правим луноходи, но на света няма нито един завод, дето да прави серийно луноходи. Всичко имаме: ресурсите, чертежите, хората и машините, но няма пазар, няма кой да купува луноходи и никой не ги произвежда — същото е. Просто вместо луноходи, слагаме на кантара абсолютно, самостоятелните машини. Няма ли масово търсене със заплащане, което да си струва разходите то дори да се произведе нещо, ще си остане бутик (няколко бройки).\nРейтинг: 1059 16:34, 20 яну 16 Неутрално\n[quote#25:"gost22"]Аз, човека потребител съм този дето определя стойността, а от нея излиза дали нещото е на печалба или на загуба. И не забравяйте, че шефа на завода, както и инвеститорите са хора, които искат да правят печалба, а не просто да си запълват времето с нещо.[/quote]\nИ защо мислиш, че не може да има две класи хора - потребители (демек, шефа на завода и инвеститорите), и пролетарии, които не са нужни на пазара на труда и им се дава само колко да не умрат от глад и да не вдигнат бунт? А и бунт да вдигнат, и Робокопи ще има.\nНе е като да не е било така много пъти в историята - всъщност, през почти цялата част от историята.\nРейтинг: 1527 16:44, 20 яну 16 Неутрално\n[quote#3:"sa6"]единствената инвестиция която гарантирано винаги е печеливша е тази в образованието[/quote]Но не във всяко образование. Българските ВУЗ-ове като цяло не дават продукт, в който си струва да инвестираш. А и на Запад не всяка специалност си струва.\nРейтинг: 1594 16:45, 20 яну 16 Неутрално\nнема страшмо-необразованите и бедните ше ги ''редуцират''.ше остане само ''златния милиард'',който също ще трябва да се редуцира до златните 62 милиардера+обслужващ персонал.\n''62-ма души в целия свят имат толкова богатство, с колкото разполага по-бедна част от човечеството - около 3,6 млрд. души, алармира британската неправителствена организация "Оксфам" в навечерието на започващия Световен икономически форум в Давос.''\nРейтинг: 681 16:47, 20 яну 16 Неутрално\nЗа страни допуснали изоставане в развитието си в областта на съвременните технологии и наука може да се твърди , че възможността да догонят водещите технологични гиганти , се оказва вече непостижима. Това е така , защото става дума не за изоставане в скоростта на това развитие , а за изоставане в неговото ускорение – т.е. скоростта с която тази скорост е растяла и продължавада расте в полза на технологичните лидери.\nРейтинг: 1527 16:48, 20 яну 16 Весело\n[quote#31:"Ф.Нинов"]Де факто се стига до комунизъмъ - всекиму според потребностите, всекиму според способностите. Болшинството от хората ще се занимават с изкуство, спорт и ще работят в/у себе си.... ще спорят Левски или ЦСКА, ислям или християнство, кока кола или пепси, червено или бяло вино, АК47 или StG44? [/quote]Или ще постват в Дневник за това накъде върви света.\nМай вече сме в комунизъма - или поне някои от нас.\nРейтинг: 1594 16:48, 20 яну 16 Неутрално\nт.е,световното население може да бъде около 400 индивида.най-после ненаялите се свини,ще могат да натъпчат целият свят в тройните си гуши.\nРейтинг: 576 17:00, 20 яну 16 Любопитно\nЗначи, двигателите с вътрешно горене без инжекцион (неекологични) да ги броим към 2-рата индустриална революция, а тези с инжекцион - към 3-тата. Мхм.\nИнтересно къде спадат тези на пропан-бутан. 2,5?\nРейтинг: 269 17:06, 20 яну 16 Любопитно\n[quote#0:"Дневник"]7 млн. работни места може да изчезнат в следващите пет години, превижда Световният икономически форум. Тежестта ще падне най-много върху нискоквалифицираните работници [/quote]\nзащо германските тъпоъгълници внасят бедна, необразована и неквалифицирана паплач от третия свят при това положение? кому е нужно???\nРейтинг: 576 17:08, 20 яну 16 Весело\n[quote#1:"forum_terrorist"]Една болшевишка революция е имало, дето е дала властта на необразованите[/quote]\nАааа, не само една! Забравяш Франция, Рим при Спартак, Куба, Северна Корея, Виетнам, Венецуела и протестите от 2013 г. в България, които върнаха на власт Празноглавата Ламя!!!\nРейтинг: 531 17:08, 20 яну 16 Неутрално\nВече измислят нови революции за решаване на противоречието между труда и капитала - мир между наемници и работодатели, а отпадъка - в селските дерета ...\nРейтинг: 531 17:15, 20 яну 16 Весело\n[quote#13:"gost22"]Как ти звучи професия "потребител на сложни артикули".[/quote]\nМайтап си биете със това предложение, но има и такава вероятност. Няма да ти плащат, но ще имаш минимално количество стоки и услуги да потребиш за период.\nРейтинг: 1357 17:16, 20 яну 16 Любопитно\nа зЪ мене кво?\nнито сЪм БОГАТ, нито обраЗовън, маЙ остава само дебелиЯ ...!\nРейтинг: 531 17:18, 20 яну 16 Весело\n[quote#38:"Хи-хи"]И коя е точно четвъртата индустриална революция, че нещо не разбрахме у наше село? [/quote]\nВаше село не разбра и за шистовата революция!\nНикой не бие тъпана втори път за неразбралите.\nРейтинг: 649 17:25, 20 яну 16 Неутрално\nДо коментар [#40] от "adasha":\nДа но никога технологиите не са се развивали с такова светкавично темпо. В западната преса има доста притеснителни статии, че масово неквалифицираните ще постят.\nРейтинг: 675 17:27, 20 яну 16 Неутрално\nЧиновниците от UBS пак нещо са се чесали с молива зад ухото\nРейтинг: 740 17:29, 20 яну 16 Неутрално\nОчаква ни сериозна революция. Ако трябва да бъдем честни, въображението ни не може да посочи дори и една професия, която да не може да бъде упражнявана от робот. Нито управленска, нито творческа, нито изпълнителска. Дали пък няма да избираме роботи за президенти, защото биха били далеч по-рационални от нас.\nРейтинг: 269 17:41, 20 яну 16 Весело\n[quote#57:"conTXT"]въображението ни не може да посочи дори и една професия, която да не може да бъде упражнявана от робот[/quote]\nроботите не стават за улични любители-гинеколози и насилствени е@чи-оплодители на бели европейки\nРейтинг: 8 17:51, 20 яну 16 Неутрално\nСпоко глупостите дето ги ръсите по цял ден в нета, няма как да ги заменят роботи, ще си имате занимавка\nРейтинг: 2225 17:55, 20 яну 16 Неутрално\nПо време на моята кариера (45 години) съм свидетел как се автоматизира труда на конструктори, технолози, счетоводители, менажери\nРейтинг: 2271 17:58, 20 яну 16 Неутрално\nДо коментар [#46] от "Николай Николов":\nАми дефакто хората се нуждаят от покрив над главата, манджа и интернет.\nСамо на тема футболни мачове биха уплътнили 50% от времето си ; други 30% на тема политика, минало и бъдеще ; после 20% за физически нужди.\nПред интернета всички сме равни.... тоест комунизъмъ вече е настъпил за голяма част от населението по земните кълбета.\nРейтинг: 2271 18:03, 20 яну 16 Неутрално\nВиртуални игри също може да занимават хората.\nМой познат е голям скъперник, но въпреки това се е бръкнал и е купил виртуално паркоместо във World of Tanks, защото иначе нямало къде да си паркира танка.\nНякои хора харчат доста пари за виртуални танкове.\nРейтинг: 479 18:04, 20 яну 16 Неутрално\nТрусове със сигурност ще има, но веднъж отминат ли, нещата ще бъдат много по-добре от сега.\nМного от хората и в момента се занимават с напълно лишени от смисъл неща. Новите работни места според мен трябва да отидат в:\n1. Устойчиво биологично земеделие - перма култури където не се ползват машини и земеделие в огромни размери, а се избират най-подходящия за местоположението микс от култури и се отглеждат като в градина.\n2. Култура и изкуство - крайно време е всички артисти да могат да живеят нормално, вместо да оставят искуството само за свободното време, когато не работят това което им плаща сметките.\n3. Образование - глада за учители и сега е голям. Ако 80% от човечеството трябва да се пре-образова, ще ни трябват доооста учители.\n4. Останалите обратно в инжинерните науки и програмиранто, защото всички тия машини ще имат нужда от постоянна подръжка и доработване.\nКойто не може да влезе в нито една от горните групи, ще трябва да се научи да не го мързи.\nРейтинг: 636 18:16, 20 яну 16 Неутрално\nПреди известно време попаднах на една хипотеза група икономисти,които не помня сега кои бяха-но тезата им беше следната.\nТе казваха,че в цялата история на човечеството богатствата са били в ръцете на един много малък процент хора.Изследователите се питаха следното-възможно ли е сегашното състояние на относително голяма средна класа да е само временно отклонение от нормалното?И занапред отново да се върнем към нормата от изминалите хилядолетия?\nСегашните тенденции определено сочат в тази посока..\nРейтинг: 1847 18:17, 20 яну 16 Неутрално\nПри тоя сценарий няма как да не се вдигнат цените на всичко персонализирано, ръчно правено и специално-хипстърско. Странно ми е, че от една страна ТЕД-потребяващите хипстъри се кланят на технологиите, от друга искат ръчен хляб и дизайнерско кафе.\nНе може дизайнерското кафе да го прави робот, трябва да е жив човек, с брада, ако може...\nРейтинг: 583 18:21, 20 яну 16 Неутрално\nСвета отива на зле.\nРейтинг: 479 18:27, 20 яну 16 Неутрално\nДо коментар [#65] от "lil_alex":\nЕ то точно тая схема на някой места работи много добре. Защото адвоката или програмистчето вземат повечко кинти и ще си купят някакво супер дизайнерско кафе, дето ще е поне 10 пъти по-скъпо от Еспресото на бензиностанцията. Така пича дето си е играл да го прави, също ще може да направи пари и да живее смислено.\nТака е и с храната и с много от услугите.\nРейтинг: 826 18:49, 20 яну 16 Неутрално\n+++! Доказано, инвестирай в образование и здраве. Връща се многократно!!!\nРейтинг: 217 18:57, 20 яну 16 Весело\nДо коментар [#22] от "Соколов":\nА бе ще ги наглеждам аз роботите, как копаят,ама ако някой почне да копае накриво,знаеш ли ква лопата ще му избухам, в тенекиената тиква!?\nРейтинг: 2708 19:07, 20 яну 16 Весело\n[quote#3:"sa6"]единствената инвестиция която гарантирано винаги е печеливша е тази в образованието [/quote]\nХм, особено образованието по Богословие, Християнска етика, Източноцърковно пеене, Иман (вяра), Ахляк (ислямска етика), Нубийска и Акадска филология, Педагогика на обучението по стрелба с прашка; Политически науки - Пропаганда; Социален инженеринг; Астрология, Нумерология, Оракулогия, Социология на робота и др. астропатологии и науки за културата (тролска, козяшка, на дъждовния червей).\nРейтинг: 1527 19:09, 20 яну 16 Неутрално\n[quote#62:"Ф.Нинов"]Виртуални игри също може да занимават хората. Мой познат е голям скъперник, но въпреки това се е бръкнал и е купил виртуално паркоместо във World of Tanks, защото иначе нямало къде да си паркира танка. Някои хора харчат доста пари за виртуални танкове.[/quote]Един мой познат също си купува "характери" в някоя от тези игри. Имало цял вторичен пазар. Значи, взимаш някакъв герой, добавяш му умения, оръжия и какво ли не и след това прехвърляш собствеността върху него. Имало хора дето се издържат с покупко-продажба на такива виртуални герои. Изумих се. Ама като се замисля и аз също изглеждам странен. Жена ми не може да разбере как намирам за интересно да пиша и чета във форума на Дневник.\nРейтинг: 1468 19:22, 20 яну 16 Неутрално\nДо коментар [#54] от "qwerty":\nМежду еволюция и революция разликата не е само в ''ре''-то\nРейтинг: 4032 19:24, 20 яну 16 Любопитно\nДо коментар [#61] от "Ф.Нинов":\nТочно това си мислех и аз да напиша. Ако, наистина някой ден роботите и машините произвеждат повечето неща, които днес хората вършат с ръчен труд, голяма част от хората ще трябва да се занимават с нещо друго. Примерно със изкуство, музика, философия, литература, спорт.... а, машините ще произвеждат храната и всички друго необходимо. Разбира се, ще трябва да има и хора, които да контролират машините и роботите, да ги ремонтират при повреда и т.н.\nЗвучи доста утопично, но кой знае какво ще стане в бъдеще....?\nРейтинг: 4032 19:26, 20 яну 16 Любопитно\n[quote#28:"Соколов"]В един момент хората ще станат напълно излишни за машините. Може да не е идните 50 или 100 години но ще стане. Нито ще имат нужда да им ползваме стоките нито пък ще произвеждат стоки за нас. Ще си еволюират в собствен вид със собствени нужди и потребности. [/quote]\nЗвучи малко като от поредицата "Терминатор". Не мисля, че машините и роботите ще стигнат до нивото сами да еволюират и да станат напълно независими от хората...\nРейтинг: 2708 19:27, 20 яну 16 Любопитно\n[quote#22:"Соколов"]Какъв е проблема една бригада от 10 човека да бъне заменена от 1 с 5 робота?[/quote]\nА колко човека ще "контролират" (проектират, пишат програми, оптимизират, отчитат грешки, правят макроикономически прогнози и амортизационни отчисления) един робот?\n[quote#22:"Соколов"]Сами ще копаят, сами ще заваряват[/quote]\nАко могат да се самопроизвеждат, за какво им е да копаят за хората!? Ако пък не могат, някой трябва да им каже (алгоритъм някакъв) да спрат да копаят преди да са пробили мантията на Земята или да предизвикат вулканично изригване.\nРейтинг: 2708 19:34, 20 яну 16 Весело\n[quote#38:"Хи-хи"]Това с роботиката го дрънкат още отпреди 25 години... [/quote]\nТц! От 67 години.\n"Математикът Норберт Винер от САЩ през 1948 г. с книгата си „Кибернетика, или контрол и комуникации в животните и машините“ (Cybernetics, or Control and Communication in the Animal and the Machine), дава съвременния облик и разбиране на науката кибернетика. Винер е и създателят на съвременната дума „кибернетика“.\nРейтинг: 2708 19:45, 20 яну 16 Любопитно\n[quote#54:"qwerty"]И коя е точно четвъртата индустриална революция, че нещо не разбрахме у наше село? - цитат на коментар #38 от “Хи-хи”\nВаше село не разбра и за шистовата революция! [/quote]\nТаз "революция", шистовата, каква нова сила/енергия е използвала?\nЗа парната машина е използвана химическа енергия (комбинация от горене, свойства на газовете и механика);\nЗа електричеството е изпалзвана електро-магнитното поле, чиято енергия се преобразува в механична;\nЗа електрониката е използвана "вътрешното квантуване на енергия" на структурите на веществата да запазват информация. Нанотехнологиите се опитват за преобразуват тази енергия в механични свойства.\nЗа добива на шистов газ, какво революционна енергия, свойство/поле е изпозвано? Да не е закона на Паскал за скачените съдове от 1647 г.!?\nРейтинг: 426 20:13, 20 яну 16 Неутрално\nСветът се развива и неминиемо хората без образование и квалификация ще станат обслужваж персонал. За чистотата, болните и възрастните ще се грижат те.\nРейтинг: 1484 20:23, 20 яну 16 Неутрално\n[quote#7:"qwerty"]Колко професии загинаха само за 20 години - машинописка, печатар...[/quote]\nОт 5, 6 години всички супермаркети около нас въведоха цаси където сам си таскуваш стоките и сам си плащаш. Оставиха 2, 3 каси с касиери да работят и имат поне 8 - 10 каси на самообслужване на които стои само един касиер за да ти помогне ако имаш нужда. Отначало много ги мразех - защо аз трябва да я върша тази работа. После като се замислиш .. така и така ги слагаш стоките на линията, защо да не ги минеш и на скенера. После буташ кредитната карта и плащаш. Моята работа е почти същата само касовия апарат е обърнат към мене а не към касиера който липсва. Вероятно може да преместиш някой продукт директно от кошницата си в плик без да го таксуваш ... но риска да те хванат и за $5 да станеш за смях просто не си заслужава. Явно е изчислено че каквито и кражби да има им излиза по-евтино отколкото да подържат още 4, 5 касиерки със залати, осигуровки ....\nПомня в началото на 90те всички се шашкаха как ще изсечем Горите в Амазония за хартия. Сега принтвам не повече от 5 листа на година.\nПреди всеки 3 месеца ми хвърляха о един огромен телефонен указател пред вратата. От десетина години вече не ги виждам. Къде са оъишли тези хора - редактори, печатари, разносвачи\nРейтинг: 2708 20:24, 20 яну 16 Любопитно\n[quote#78:"Peter Stoychev"]хората без образование и квалификация ще станат обслужваж персонал. [/quote]\nСиреч, банкери!? Тъй де, алчните все някой трябва да ги обслужва, нали?\nРейтинг: 1041 20:52, 20 яну 16 Неутрално\nАз пък съм сигурен, че алкохола, цигарите, оръжието и най-древната професия ще продължат да процъфтяват.\nРейтинг: 217 20:54, 20 яну 16 Неутрално\n[quote#55:"Finland"]масово неквалифицираните ще постят[/quote]\nНай-добрият стимул да бъдеш квалифициран Един приятел грък ми разказваше, в училището на сина му най-старателните, мотивирани и изпълнителни били децата на албанците. Просто виждат у дома какво следва ако не учиш...\nРейтинг: 1350 21:15, 20 яну 16 Неутрално\nДо коментар [#3] от "sa6":Казано между нас . Винаги са управлявали тройкаджиите ! Напоследък , обаче , властта поеха повтарячите.\nРейтинг: 479 21:22, 20 яну 16 Неутрално\nКомпютрите и роботите ще самообучават и тогова що ще правят програмистите?\nРейтинг: 1350 21:24, 20 яну 16 Неутрално\nДо коментар [#21] от "antikommunist":Тиранти , страшен е американският монопол в политиката и финансиите. В технологията се наваксва.\nРейтинг: 479 21:28, 20 яну 16 Неутрално\nДо коментар [#79] от "Pontif А":\nТова май не тука в България а на запад в старата Европа.\nВ супермаркетите си влизат с покупките от други магазини без да ги оставят на входа защото при тях битието им е друго.\nРейтинг: 1153 21:35, 20 яну 16 Любопитно\n[quote#74:"Иво"]Звучи малко като от поредицата "Терминатор". Не мисля, че машините и роботите ще стигнат до нивото сами да еволюират и да станат напълно независими от хората... [/quote]\nСяма да започнат да се самообучават - както човешките деца и и да правят аналогии на база на наученото - ако това, то онова... и готова работата.\nА това въобще няма да бъде във следващия- още този век.\nПък за изуване на Космоса, Материята, Времето и Пространството Човекът във сегашния му биологичен вид е абсолютно неподходящ, колкото и зловещо да звучи. Няма смисъл да правиш един град със всичко за осигуряване на биологичния живот на 1кг мозък със добавени 80кг вода. Един неодушевен Разум няма въобще нужда от такива неща - ще е ефективен нон-стоп. Ще пътува със всякакви скорости - по-точно ускорения - и ще се възпроизвежда където и да било - Материя има навсякъде.\nЧовекът ще си живее на Земята, Разумът ще изучава Вселената и най-вероятно никога няма да се срещнат отново.\nТа това е отговора за необходимоста от Човека за роботите - частен случай Разума.\nРейтинг: 1484 21:55, 20 яну 16 Неутрално\n[quote#86:"Ернесто"]В супермаркетите си влизат с покупките от други магазини без да ги оставят на входа защото при тях битието им е друго.[/quote]\nДо коментар [#86] от "Ернесто":\nВ Сан Франциско Бей Ериа - Северна Калифорния.\nАз също влизам в магазина с покупки от други магазини и много добре знам че никой нищо няма да ми каже но дори и след 30 години тука все още очаквам някоя простакеса да извика след мене.\nМинаха 30 години откакто за последен път съм се возил на граднски транспорт и все още поне веднъж в месеца сънувам че контрола ме хваща без билет в трамвая -ужас!!!! Травмата която ми нансесе Соца никога няма да се оправи.\nРейтинг: 217 22:49, 20 яну 16 Неутрално\nЩе се създадат нови професии, които не съществуват днес.\nПроблемът на неразвитите държави е, че в тях хората се множат като плъхове. Създаването на живот идва със своите задължения. Затова абослютно всички развити държави имат ниска раждаемост. Аз не тръпна от радост, че след 10 години на Земята ще има 15 милиарда. Има някакъв баланс между ресурсите на планетата и на човечеството и какъв обем население могат да поемат.\nРейтинг: 217 22:50, 20 яну 16 Неутрално\n[quote#86:"Ернесто"]защото при тях битието им е друго[/quote]\nТака е. А битието се определя от ценностната система и еволюцията на потребностите.\nХубавото е, че повечето хора са в състояние да се променят и да израстнат спрямо битието.\nРейтинг: 2771 22:56, 20 яну 16 Неутрално\nБедните пък може да отвърнат на удара, като намалят потребностите си. Освен, ако не стане много скъпо да се възпроизведеж\nРейтинг: 217 23:00, 20 яну 16 Неутрално\n[quote#79:"Pontif А"]Вероятно може да преместиш някой продукт директно от кошницата си в плик без да го таксуваш ... но риска да те хванат и за $5 да станеш за смях просто не си заслужава.[/quote]\nВсъщност има сензор за теглото от двете страни на скенера, който проследява това, което е взето от лявата страна е сложено в "bagging area". Следващият път като плащаш вдигни някоя от стоките, които вече са маркирани и сладък глас ще ти каже "Item removed from the bagging area". Естествено има неща, които се крадат, но загубата е далеч под разходите за допълнителен персонал. Просто в Америка, както знаеш, доверието към хората е на много по-високо ниво, защото огромната част от хората са честни, плащат си без да мрънкат и не се опитват винаги да минат метър или да излъжат на дребно.\nРейтинг: 649 23:10, 20 яну 16 Неутрално\n[quote#82:"adasha"] Най-добрият стимул да бъдеш квалифициран Един приятел грък ми разказваше, в училището на сина му най-старателните, мотивирани и изпълнителни били децата на албанците. Просто виждат у дома какво следва ако не учиш... [/quote]\nДо коментар [#82] от "adasha":\nАдаш, китайските телефони по $120 са толкова мощни, колкото компютърът ми преди 10 години. Никога исторически технологиите не са се развивали с такова темпо. Много народ ще изгори... много! (Особено такива неквалифицирани като сънародниците ни и като онези с измислените дипломи от измислени ВУЗчета - печатници за дипломи)\nРейтинг: 329 23:24, 20 яну 16 Неутрално\nАко демокрацията се запази, може да се гласаува забрана на роботите щом те не служат на хората, а обратно - унищожават ги с малки изключения!\nРейтинг: 217 23:28, 20 яну 16 Неутрално\n[quote#93:"Finland"]толкова мощни, колкото компютърът ми преди 10 години[/quote]\nЕто, че ти сам се опровергаваш За 10 години изчислителната мощност, размера на устройствата и начина по който работим се промени из основи, въпреки това нивото на заетост не се е променило ни най-малко. Никога, абсолютно никога прогреса и развитието на технологиите не следва да бъде разглеждан като заплаха. Това, че някои професии ще се свият, други ще изчезнат не е оправдание за се вкопчим за статуквото и да отказваме да приемем промяната. Аз лично имам принцип, че ако два дни правя една и съща задача по един и същи начин, значи тя може да бъде оптимизирана и автоматизирана, което следователно ми дава свободно време да се занимавам с нови технологии и да се (само)обучавам.\nЕдинствено хората които разсъждават "аз съм завършил преди 30 години промишлена химия в университета, защо държавата не ми осигурява работа по специалността?", тези които отказват да приемат, че човек се развива и преквалифицира през целият си живот, само те ще отпаднат.\nРейтинг: 217 23:29, 20 яну 16 Неутрално\nглупости. сред богатите и образованите има достатъчно отговорни за останалите и обществото като цяло. те знаят, че бъдещето е продукт на политическа философия, която все още не е била формулирана, но слага човека в центъра. на помощ ще и дойдат алтернативни източници на енергия (които скоро ще наричаме основни), екстремно знание и локална инструментация. от престоя ми в юбиес знам, че болшинството от нейните емплоита са лимитирани емоционално и интелектуално (не, нямам чип на рамото, имам чудесни спомени от юбиес) и идеите им не са меродавни. бъдещето не е на юбиес, сауди арабиа, олигарси, нацита, роялисти и какви ли не там девианти.. бъдещето е светло. за всички.\nРейтинг: 1769 23:39, 20 яну 16 Весело\n[quote#87:"skara"]Няма смисъл да правиш един град със всичко за осигуряване на биологичния живот на 1кг мозък със добавени 80кг вода. Един неодушевен Разум няма въобще нужда от такива неща - ще е ефективен нон-стоп.[/quote]\n"ЩЕ", тази думичка ти е грешката в постановката. От една страна имаш машинка, която работи от милиони години и се е доказала, а от другата страна едно голо "ще"... Иначе казано, като копаеш новия кладенец, не хвърляй пръстта в стария, щото не се знае дали в новия ще излезе вода. Или да го кажем технически "Ако работи, не се пипа!"\nРейтинг: 1769 23:59, 20 яну 16 Весело\n[quote#42:"Камен"]И защо мислиш, че не може да има две класи хора - потребители (демек, шефа на завода и инвеститорите), и пролетарии, които не са нужни на пазара на труда и им се дава само колко да не умрат от глад [/quote]\nЯ си го проиграй това общество. Имаш десетина милиона безпарични хора, и десетина свръх богаташи дето държат десетина завода пълни с роботи и тези роботи произвеждат милиони бройки продукция дневно. Да може да се случи, обаче за къв са им на свръх богатите тези милиони бройки продукция, като има само десетина човека с пари (същите тези десетина свръх богати), дето могат да си позволят да купят от продуктите? Какво правиш с останалите милиони бройки, и по-важното от къде ще дойде печалбата на собственика на завода, след като има само девет клиента? Роботите са скъпи машини (дори и днес) и за да се изплатят трябва да имат огромна производителност, която търси огромен платежоспособен пазар. Дори роботите да поевтинеят стотици пъти, пак ще остане проблема със свръх ефективността им водеща до свръх производство. Няма как да имаш голям пазар, ако всичките пари са концентрирани в един процент или няколко промила от населението. Просто онези десетината със свръхпроизводителните роботи ще фалират, щото нямат къде да пласират, а разходите си вървят... Именно заради това, няма да се стигне до там, а равновесието търсене-предлагане ще се установи много педи да се разделим на десетина богати и десетина милиарда тотално безпарични.\nСпете спокойно и без кошмари за лоши роботи, дето ви вземат работното място, щото вие сте монополиста консуматор и няма друг консуматор, който да ви конкурира.\nРейтинг: 2708 00:29, 21 яну 16 Неутрално\nДо коментар [#95] от "adasha":\n"въпреки това нивото на заетост не се е променило ни най-малко."\nНапротив, променя се, намалява, намалява като физическа заетост. Иначе нямаше да разберем, че има прогрес.\nПреди 35 години работната седмица беше 52 часа, сега е 42 часа максимум. Времето за обучение беше средно 10 години, сега е почти 14 г. Тези промени са в полза на прогреса. Но има и реактивни промени - отрицателен прираст на населението, ръст на психическите заболявания, ръст на "девиациите" в следствие на неадекватно използване на новите технологии ( от "смъртта по пътищата" до "увисналия със страшна сила" силикон по мераклийски части).\nРейтинг: 709 00:57, 21 яну 16 Неутрално\nНие все още се колебаем в третата революция - електронната. През 60-те на миналия век много модни бяха теориите за индустриалното и постиндустриалното общество, теорията за конвергенцията, и имената на западните социолози Реймон Арон, Уйлям Ростоу, Даниел Бел. Разбира се в Източна Европа много-много не ги възприемаха, пък и в началото на 70-те години нещата на Изток не яха зле. Тогава се появи и теорията за технотронното общество на Збигнев Бжежински - според нея масовото навлизане на електрониката и електронно-изчислителните машини (ЕИМ- думата компютри все още я нямаше) в живота и бита ще промени не само света, но и манталитета на хората.\n40 години по-късно у нас все още се умува за електронно гласуване, електронни услуги в администрацията (електронно правителство), а ето вече се заговори за ІV революция.\nТодор Колев си отиде, и няма вече кой да каже: Как ще ги стигнем американците?


Когато се налага остъкляване на тераси | All sport\nHome Услуги Когато се налага остъкляване на тераси\nИзползването на откритата тераса е добро решение, но не винаги това е възможно поради лошото време или високата степен на запрашеност на въздуха. В този случай се налага да се направи остъкляване на терасите, за да се ползват пълноценно. Семействата с малки жилища често са принудени да се лишат от възможността да ползват тази площ само за удоволствие, а я добавят към жилищната. Така те имат възможност да си направят прекрасна практична кухня, или да увеличат площта на прилежащата към терасата стая.\nКогато ви се налага да се заемете с вашата тераса е добре да ползвате фирма за целта. Специалистите винаги имат добри решения за остъкляване на терасите. Те ще обсъдят с вас идеите ви и ще направят своите предложения с цел да се разработи най-добрия вариант.\nЗа остъкляването могат да се ползват различни материали, което дава възможност да се задоволят интересите на хора с различен бюджет.\nВ последните години най-широко приложение намират PVC профилите. Те са с редица предимства и са сравнително достъпни като цена. Разбира се, има много нови технологии за остъкляване на тераси, което осигурява все по-голяма възможност за постигане на интересен интериор, а същевременно с това да бъде практично. Интересно и красиво е безпрофилното остъкляване.\nPVC дограмата се характеризира с редица предимства. Преди всичко това е лека конструкция, осигуряваща херметично уплътняване. Поддържането и почистването са много лесни, не се налага периодично боядисване или лакиране. Разнообразието от цветове и декоративно оформяне дава възможност на клиента да направи подходящ избор, който да отговаря на общия интериор в жилището. Сравнително по-ниската цена я прави предпочитана.\nВсяка от системите за остъкляване на терасите си има своите предимства и недостатъци. Използването на системата летящи крила дава възможност за отваряне на прозорците нормално или двуосно, което се предпочита за проветряване, защото не се налага да се отваря рамката.\nПри остъкляване на терасите се използва както обикновено стъкло, така и стъклопакети. При ползване на обикновено стъкло цената на конструкцията е по-ниска. Стъклопакетите са с по-висока цена, но са с много по-добри качества – осигурена топло- и шумоизолация.\nВажно е да се избере подходящ изпълнител, да се вслушате в съветите на професионалистите, за да не се налага компромис с качеството, защото в бъдеще може да ви излязат сметките криви.\nPrevious articleНаправете правилния избор – професионален домоуправител\nNext articleКои са добрите хоризонтални щори


Начало Бизнес Компании Booking.com съкращава 25% от служителите си\nОптимизацията в компанията ще засегне 4000 работни места по целия свят\n14:41 04.08.2020 384 ~ 1 мин. четене\nЕдна от най-популярните резервационни платформи Booking.com обяви, че ще съкрати 25% от служителите си, или около 4000 работници. Главният изпълнителен директор Глен Фогел обяви новината по време на видео разговор със служителите си, в който обяви, че „се намираме в най-голямата социална и икономическа криза“.\nПандемията засегна тежко бизнеса на Booking.com, след като бяха забранени туристическите пътувания. „Дълго време се надявах, че това няма да се случи. Нищо обаче не може да смекчи влиянието, което тази криза оказа върху бизнеса и ще продължи да влияе негативно върху туристическата индустрия“, каза Фогел, цитиран от Bloomberg.\nПродължаващото разпространение на Covid-19 драстично намали туристическите пътувания, което доведе до огромни загуби както за туроператорите, така и за авиокомпаниите, които също бях принудени да съкратят голяма част от персонала си, за да свият разходите си.\nAirbnb и TripAdvisor се разделиха с една четвърт от работната си сила по-рано тази година, а миналата седмица Expedia Group отчете 82% спад на приходите през второто тримесечие, като изпълнителният директор заяви, че това е „вероятно най-лошото тримесечие за сектора в историята“.


Дървени хоризонтални щори – качество от природата - Бари Миа\nДървени хоризонтални щори – качество от природата\nЗа да постигнете уникална атмосфера и възможно най-уютна декорация на прозорците във вашия дом или офис, можете да се насочите към дървени хоризонтални щори. Те ще бъдат изработени по ваши размери и ще следват вашите виждания за дизайн. Фирма „Камакс” не само може да отговори на вашите представи за качествени и естетични слънцезащитни продукти, но е в състояние да се съобрази с вашия бюджет и изисквания.\nПри всички положения, ако се насочите към покупка на дървени хоризонтални щори, вие ще се сдобиете с достатъчно стабилни и устойчиви продукти, изработени от природни материали и отговарящи на европейските стандарти за качество, красота и функционалност.\nЩорите от дърво няма да ви разочароват, както по отношение на външен вид и естетика, така и по отношение на тяхната здравина и устойчивост. Те се изработват от изключително здравата палмова дървесина и съчетават красота и здравина.\nДървените хоризонтални щори се експлоатират по няколко пъти на ден и са изложени на пряка слънчева светлина, както всички останали видове щори. Материалите от които са изработени не избеляват от слънчевите лъчи и запазват качествата си, дори и да се използват десетки години наред.\nЕто защо можем да ги определим като изключително разумна инвестиция, която ще ви се върне във времето, през което ще ги използвате.\nШирината на ламелите от дърво са от 25 или 50 мм, а цветовете, в които се предлагат, достатъчно разнообразни и приятни. Хармоничното сливане на горната релса с дървения корниз, който я прикрива, носи единство и завършеност на цялостната конструкция на дървените щори.\nАромата на естествена дървесина и здравината на този вид щори ги прави желан избор за голяма част от хората, които се възхищават на природата и нейното величие и искат да внесат част от нея в дома си. Този вид щори са и за практично настроените клиенти, които преди всичко залагат на качествените материали с минимална абсорбация на топлина.\nПоръчките на дървени хоризонтални щори се изпълняват в срок от 3 до 15 дни като повечето фирми дават 24 или 36 месечна писмена гаранция за качество на произведените щори.\nАко искате уют и сте ценители на красотата в интериора, покупката на дървени хоризонтални щори е точно за вас.\nPrevious PostИзбор на дограма и стъклопакет\nNext Post Луксозен интериорен дизайн и как да го направим


КАТ дебне и по празниците, продължава с проверките по пътищата – Труд\nКАТ дебне и по празниците, продължава с проверките по пътищата\n11.04.2015 • 10:19\nКАТ продължава с проверките за алкохол, скорост, правоспособност на водачите и Гражданска отговорност. Операция „Алкохол и неправоспособност” продължава заради масовото пътуване през почивните дни. В акцията участват голям брой униформени, съобщава „Нова телевизия“.\nНа 13-ти април предстои операция „Скорост” като нарушителите ще се спират на място. От „Пътна полиция“ призоваха водачите да шофират внимателно. И припомнят кои са най-натоварените пътища.\nСред тях София- Кулата, участъците по магистрала Струма, където има строителство, пътят Благоевград – Симитли- Кресна- Сандански. Очаква се засилен трафик през Кочериново до Рилския манастир, както и от Симитли през Предела, Разлог, Банско и пунктовете Илинден, Калотина до София и от Пловдив до граничния контролно-пропускателен пункт Капитан Андреево.\nНатоварено се очаква да бъде движението и по пътя от Русе до Хасково, в участъка от Ябланица до Шумен и от Русе до Шумен. Традиционно засилен трафик се очаква и по морето.


Автомати за пари - Dolphins Pearl (Делфин перла)\nОписание на Dolphin Pearl игра машина онлайн\nОнлайн слот Dolphin Pearl е един пример за това, което се използва дори за малки възможности по отношение на графика прави перфектен дизайн за мобилни телефони. Като машина върху морската тема, той има добра доходност, за които любовта е не само опитни играчи, както и начинаещи, които искат да играят с истински пари и да спечели.\nСтруктурата на игралната машина\nСтруктурата на на игралната машина Dolphins Pearl е доста стандартен - на разположение да играе девет линии, както и способността да се коригират ставките. На долния етаж има всички необходими бутони, ще създадат на срещата с него. След като всички настройки, мързелив може да избере начина на автоматични завъртания, и рискът, играе на играта, за да се увеличи количеството спечели ще се върти самите барабаните.\nСимволи онлайн слотове\nСимволите на слот стоманени морски обитатели, които ще донесат в джоба големи суми пари на играча. Най-зле платени, както и в много устройства стават букви и цифри, които са предназначени за попълване на равнопоставеност. Колкото повече играете, толкова по-вероятно да се срещнат най-малко риба, която е с различен коефициент приятно. Ако успеете да намерите рак или наклон, е възможно да се помисли за геймплея е много добра, защото те имат вече Bole основен фактор, който със сигурност ще направи портфейла си много по-пълно. И направо от дълбините на морето, можете да преминете към иглолистните гори с Тайга апарат.\nСпециален символ на слот машината стана делфин и перла в черупката. Dolphin играе ролята на високо платена изображение. Той също така помага на играча да събере печеливша комбинация, както е див символ, увеличаване на скоростта на набиране на персонал, който падна. Dolphin не се колебайте да се появи на терена, така че да спечели ли ще доста често. Черупки играе различна роля. Това бижу, което най-малко в размер, които се събират на екрана е три. Това ще започне на безплатните завъртания, с което много пари, защото в края на всички печалби ще бъдат умножени три пъти. И апарат такъв коефициент на Oliver's Bar е равно на четири. Да, и безплатни игри, където ще могат да спечелят толкова, колкото 20, а след това само 15.


Юнайтед ще надвие Астън Вила - обоснована прогноза / Англия / Прогнози - Futbol TV\nЮнайтед ще надвие Астън Вила\nС младежкия си трети състав Манчестър Юнайтед допусна обрат в Лига Европа от Астана в четвъртък, но Оле Гунар Солскяер ще разчита на цял свеж отбор от титуляри обратно в Англия за този мач. "Червените дяволи" нямат загуба в последните си седем срещи у дома и вкараха по 3 гола в последните 2 от тях.\nАстън Вила се намираше на поредица от три загуби, но в понеделник успя да се наложи над един от отборите в може би по-лошо състояние в лигата - Уест Хем. Вила се затруднява като гост този сезон, въпреки една голяма победа с 5:1 над Норич. Дийн Смит загуби 5 от последните 6 гостувания в лигата този сезон.\nОткъм състави, проблемите в Юнайтед продължават цял сезон. Неманя Матич не е играл два месеца с проблеми, но може да направи завръщане скоро и е поставен под въпрос, заедно с Маркус Рохо. Контузени са със сигурност Погба, Далот, Фосу-Менса, Баили и МакТоминей. Миналата седмица Фил Джоунс се завърна от контузия, но стана причина за един от головете в равенството с Борнемут, когато и бе заменен на почивката, поради което не се очаква негов старт. Люк Шоу и Аксел Туанзебе се върнаха в състава след контузии и играха през седмицата за възвръщане на формата.\nПри гостите Дийн Смит вероятно няма да промени състава си от онзи, който надви Нюкасъл. Дейвис и Стийр са контузени, а Жота и Енгелс са под въпрос.\nЮнайтед няма загуба от Астън Вила от 2009 г. От тогава 14 срещи бяха изиграни между тези отбори. Очаква се победа на домакините.\nПрогноза: Манчестър Юнайтед - Астън Вила 2:1\n02.11.2019 Висша Лига Борнемут 1 - 0 Манчестър Юнайтед\n16.04.2016 Висша Лига Манчестър Юнайтед 1 - 0 Астън Вила\n14.08.2015 Висша Лига Астън Вила 0 - 1 Манчестър Юнайтед\n04.04.2015 Висша Лига Манчестър Юнайтед 3 - 1 Астън Вила\n20.12.2014 Висша Лига Астън Вила 1 - 1 Манчестър Юнайтед\n29.03.2014 Висша Лига Манчестър Юнайтед 4 - 1 Астън Вила


The Way of Taneda Santoka - Journal NotaBene\nThe Way of Taneda Santoka\nСред многобройните определия за хайку има едно особено сполучливо, което гласи: „Хайку е най-кратката поетична творба, която трае колкото вдишването и издишването и паузата след това.” При добрите хайку паузата е дълга. При Сантока паузите са именно такива.\nТанеда Соичи, с псевдоним Сантока, се ражда в страната на изгряващото слънце в края на 19-ти в. и живее и твори в началото на 20-ти в. Той се превръща в един от най-изявените творци-новатори на хайку поезията.\nИзтъркана баналност е да се каже, че животът на еди-кой си поет е бил тежък. На Танеда Сантока е бил отреден трагичен живот. Несполуки, злощастия и много, много смърт; при това в най-травмиращата й форма – доброволното самоубийство : първо непрежалимата майка, после блудният баща, обезвереният брат и накрая самият нервно-разстроен Сантока. Следва един неуспешният брак и злоупотребата с алкохол. Произтичащото от всичко това дълбоко нервно-психическо разстройство го превръща в индивид, непригоден за човешкия социум. И тогава, напълно в духа на Deus ex machina, се явява неизвестен монах, който го приютява и подслонява в будистки храм. За кратко време той придобива свещенически сан и започва да изповядва „вървящ дзен”. Така Сантока тръгва да крачи по своя път, да дири своя духовен път; твърдо решен да не спира, докато не го извърви докрай. Пътят – като шосе, път, пътека, пътечка, дори и отсъствието им, но най-вече и преди всичко духовният път, който монахът извървява, се превръщат за него в смисъл и убежище, храм и спасение, лек и чистилище. Постулираните от дзен будизма основни изисквания за wabi простота, sabi – самота и mujo – съзнание за преходността на нещата и света, се превръщат в неразделна част от самия него, като намират отражение както в реалния му живот, така и в поезията му.\nИмаме възможността да се докоснем и запознаем с резултата от неуморно 14-годишно ходене – само по себе си анахронизъм в 20-ти век. То е негово ежедневие от пукването на зората до падането на мрака, придружено с унизителната просия с цел преживяване, като част от дзен учението, съпътствано от всички възможни житейски несгоди на този начин на живот, но и с непоколебима решителност за личностно пречистване, душевно израстване и духовно просветление. Художественият израз на този извървян път, на тази житейска опитност, е пред нас под формата на хайку. Сантока върви, върви и ... пише хайку след хайку. Смята се, че е написал около 10 000 хайку през живота си; среща се дори цифрата 15 000.\nВсъщност разполагаме с една стихосбирка, издадена приживе от самия него, която съдържа общо 701 хайку.\nНоваторството на Сантока намира израз най-вече в характерният му език и стил, които създават съвършен синхрон със смислите и съдържаниято на неговите хайку. Този език и този стил нямат аналог. Като достоен ученик на Сейсенсуй, Сантока продължава неговата новаторска традиция, като се освобождава окончателно от изискването за употребата на определен брой срички, както и по отношение на употребата на сезонните думи – киго. Но той привнася и свой неповторим отпечатък. Това е крайната оскъдност на думи, почти „безсловесно” изразяване. Неговите хайку приличат повече на изрезки от текст, фрагменти, мисловни фракталии. Тази простотата обаче е привидна и подвеждаща. Това е поезия, която няма периферия; тя е изградена изцяло от ядра. „Творчеството на Сантока прилича на натрошени парчета екстатичност или отчаяние”, казва негов изследовател. Тук има силно компресирана фраза, сбита и сгъстена. Няма поетичност, постигната с обичайните изразни средства. Това отсъствие на обичайното създава невероятния ефект, който е съизмерим с най-големите образци. В своите хайку Сантока използва думи прости, съвсем обикновени, граничещи с баналното; в тях няма да се срещне нито характерната деликатна поетика на Башо, нито изящният естетически усет на Бусон. Сантока ни демонстрира нагледно изумителната сила на обикновеното слово : думата-щрих, думата-намек, думата-обозначение, думата-обобщение и думата-картина. Това не е хайку, което пише Сантока, а стилизирано хайку; стилизация на стилизацията, ако може така да се каже. Неговите хайку сякаш са изречени на един дъх и от тях струи лекотата на естествеността и лекотата на нещата, подразбиращи се от само себе си. Тази лекота и тази простота са налице, но те са целенасочено търсени и нелеко постигнати. Сантока е бил безпощаден редактор на самия себе си. Многократната му преработка и доусъвършенстване на неговите хайку – процес, наречен от самия него „полиране, полиране, докато заблести”, довеждат до крайния резултат, който има толкова силно въздействие. Колкото по-оскъдни са думите, толкова по-голямо пространство се открива за въображението – то има на разположение неограничения простор, необята. Рядко броят на думите в неговите хайку надхвърлят числото десет. Нерядко те се състоят само от три думи :\nСТУДЕНИ / ОБЛАЦИ / БЪРЗАТ\nЧАКАМ / ЧЕРЕШИТЕ / ЗРЕЯТ\nДЪЛГИ КОСИ / ... СИВИ\nПоетичното майсторство на Сантока се изразява и в специфичната напевност и звучност на творбите, постигнати с помощта на асонанси и алитерация. Авторът използва и звукоподражателни думи. Тези стилистични ефекти неминуемо се губят в превода :\nОТКЪМ ВЯТЪРА / ГРАЧИ ГРАЧИ / ГАРВАН\nБУРЕНИТЕ / СВЕЖИ В УТРОТО / СЛЕД ДЪЖДА\nazami azayakana / asa no ame agari\nУмелото „полиране” прави възможно съвместяването на повече смислови пластове, придаването на криптирано послание, въплъщаването на цяла философия в едно хайку.\nСледното хайку, добило емблематичен характер, може да се посочи като образец :\nНАВЛИЗАМ ДЪЛБОКО / И ВСЕ ПО-ДЪЛБОКО / ЗЕЛЕНИТЕ ПЛАНИНИ\nТова хайку се свърза със Сантока, както се свързват с Башо двете хайку за жабата и за гарвана. „Навлизането в зелените планини ...” е едно от най-широко коментираните и най-често интерпретирани модерни хайку. По всеобщо мнение то е и с най-дълбок философски заряд. Природата, като свещена реалност, и мистиката, като Божествено проявление, тук вървят ръка за ръка. Навлизането в самата планина и потъването в нейните зелени недра е само един от възможните аспекти. Самото действие може да се тълкува и като навлизане в „дълбинните” дълбини на нещата, до достигането на менталната им същност и преминаване в друга реалност. Това е самата свещена природа, но също и нашето сърце или нашата душа като Божествена даденост (впрочем, сърце и душа в японския език имат един и същи знак), или пък същината на времето, като измерение на неизмеримото и пространството, или цялостното мироздание, което е необятът, а може би това е чудото на самия живота, и в крайна сметка духът на самия Буда или за други - на демиурга.\n„Навлизането” като символ на проникновеното вникване, чийто предел не се вижда, в конкретното си материално проявление се съпътства от простота, пределна простота и аскетизъм по отношение на материалния живот. Така учи дзен; така живее Сантока, докато извървява дългия си път. Всеки миг от нашия живот е еднакво важен, и всеки е достоен за неговото пълноценно осъзнато изживяване, независимо дали ни носи добро или зло :\nКАКТО СИ Е / ВАЛИ, ПОДГИЗВАМ / ВЪРВЯ\nС това ходене – или навлизане, - привидно безцелно, той неотклонно преследва крайната си, вътрешна цел – просветлението. Тези преходи и това бродене продължават с години, с изминати хиляди и хиляди километри, до изнемога, но те пречистват и просветляват духа му. Ходенето, или навлизането, представлява непрестанно търсене, символизира и духовният му път, който той възнамерява да извърви, за да се спаси. Това е напълно в духа на дао. Сантока приема за свое верую мисълта на китайския монах от 10-ти век Файан Уений, която гласи, че „Всяка стъпка е едно пристигане.” Духовното спасение е постулирано от будистите; то се счита за най-голям житейски дар – спокойното, житейски мъдро, уталожено приемане на нещата - нещата такива, каквито са. В дзен, респективно в дао, всеки миг е еднакво ценен и важен, защото именно това е „вечното сега”. Това е целта и на самия Сантока, следвайки неотклонно своя път. Това търси той.\nИзненадани сме от виталността на духа и непоколебимата му воля – воля за борба, воля да успех, воля за живот. Причината вероятно се крие във факта, че неговото „тук” и „сега” вече е една друга битийност, едно пребиваване на по-високо ментално ниво, коренно различно от това, което е имал в предишния отрязък от живота си - това, което почти го е погубило и което той напълно осъзнато и волево е загърбил и от което целенасочено и активно иска да се освободи. Така в крайна сметка духът (му) успява да възкръсне и започва да обитава друг свят – този на просветлените. Възхищение буди непреклонната му воля за извървяването на този дълъг и труден път. А неотменима част от това извървяване и този път е образът на планината.\nКакто всички духовно извисени хора, и Сантока има специално отношение към планината – то е едновременно възторг и боготворене. И не може да бъде случаен фактът, че той си избира псевдоним, свързан с планината. Това е думата „сантока”, която означава „огън на върха на планината”.\nПочетно място в поезията му заема планината. От неговите дневници научаваме целта и намерението му :\n„Западните искат да подчинят планините;\nизточните искат да се наслаждават на планините;\nаз пък искам да вкуся планините.”\nКрасотата на планината и пребиваването в нея оказват отздравително въздействие върху поета. „Вкусвайки” тази красота, той се „лекува” чрез нея.\nПоетът не рисува конкретно тази красота, а я представя чрез нейния непосредствен живот :\nСНЯГ ПАДА ПАДА / ВЪРХУ СНЯГ / ТИШИНА\nТИШИНАТА НА ПЛАНИНАТА / ПРАВИ / И ДЪЖДА ТИХ.\nБлагоговейното отношение на Танеда Сантока към планината се дължи и на факта, че той може да общува с нея. Това е ментално общуване между две равностойни брънки на мирозданието, което се осъществява с лекота, когато човекът е преминал на по-високо ниво в развитието си, когато е съумял да навлезе в други сфери на духовно съществуване. И не случайно всички религии по света, без изключение, отреждат твърде особено място на планината, а изкачването на планината, като действие, е обагрено с особено съдържание, граничещо с дълбоко мистичното.\nСантока ни споделя и показва духовното общуване с планината :\nВ ПЛАНИНСКАТА ПРЕГРЪДКА / СТАВАМ ГОЛ\nТова е хайку, което поразява с дълбочината на прозрението - онагледява симбиозата природа – човек.\nПреклонението пред планината при Сантока преминава и върху всичко живо, свързано с нея – животни и растения. Те са равни нему същества, достойни за уважение и не по-малко значими от него. Също както и човекът, и те са рожби на Твореца. Дълбоко човешкото се е съхранило в неговата душа :\nПТИЦИ НА ДЪЖДА / НЯМАТ НИЩО ЗА ЯДЕНЕ\nКой по-добре от него би могъл да им съчувства, та той самият нерядко е измокрен до кости или с празен стомах в продължение на дни. Напълно в духа на дзен и под влияние на традиционния за страната анимизъм, обект на неговото внимание е най-нисшият разред животинки. Неговата съпричастност се проявява към дребните и беззащитни същества. Това са светулките, паяците, мравките, мухите, бълхите :\nКЪСНА ЕСЕН ЗАЛИВА ВСИЧКО / ПРЕСТАРЯЛА МУХА / ЕДВА ПЪЛЗИ\nПОД ЖАРЕЩОТО СЛЪНЦЕ / БЕЗКРАЙНА ВЪРВОЛИЦА / МРАВКИ\nИзточната мъдрост учи, че всяка форма на живот е достойна за уважение и внимание; не е важна толкова красотата; важното е, че нещото е живо и съществува, и това е достатъчно основание за нашето положително отношение към него. В това се изразява уважение и единението с природата, осъзнаването на божествената природа на нещата, дори в най-незначителната й брънка; така повеляват големите учители. Създадените от Сантока хайку с този мотив са изпълнени с дълбока съпричастност, топлота и нежност. А сред растителното царство – отново най-нисшият разред, - обект на описание с особено внимание - са тревите, бодилите, плевелите и бурените. Към бурените, както учи дзен с изричната си забрана те да бъдат изкоренявани или унищожавани, той има специално отношение. Те са и характерен декор в природните картини на Сантока, разкриващи непривичната красота на природата :\nСУХИ ИЛИ ЖИВИ / КРАСОТАТА НА БУРЕНИТЕ / УТРО\nАвторът ги изпълва с много особено символно значение и съдържание. Те нерядко изобразяват мислите в неговата глава – най-често нежелани, пречещи и вредни. Сантока е вечно съмняващият се човек, вечно упрекващият се, измъчван от собствените мисли-бурени, от които иска да се отърве. Плевелът или буренът са му вътрешно сродни като форма на съществуване и поради интуитивната си идентификация с растението :\nЩАСТЛИВИ ИЛИ / ТЪЖНИ / БУРЕНИТЕ РАСТАТ ЛИ РАСТАТ\nСЕДЯ СРЕД / ИЗСЪХНАЛАТА КРАСОТА / НА БУРЕНИТЕ.\nПребивавайки в планината и сред природата, постоянен спътник на Сантока е самотата. Това е базисно изискване при духовно усъвършенстване в дзен философията, а също така и може би най-често срещаният мотив след този за планината. Самотата може да бъде придружена с тъга, по чисто човешки, но може да бъде и обрисувана неутрално, просто като даденост, без да се влагат емоции в нея, вече през очите на мъдреца, в чиято душа се е възцарил мир :\nТОЗИ ПРАВ ПЪТ / ИЗПЪЛНЕН / СЪС САМОТА\nЛУНАТА ИЗГРЯВА / НЕ ОЧАКВАМ / НИЩО\nСамотното бродене на монаха е съпътствано и от неизгодите на този живот. Те са отразени в редица хайку; някои от тях – трудно непреводими. Например това, в което е описана просешката купичка, безмилостно шибана от падащи зърна градушка. Той приема смирено и с благодарност всичко, което съдбата му поднесе. Да съумееш да постигнеш това е сигурен белег, че си придобил дзен съзнание. Така именно се приемат и трудностите – житейски мъдро и уталожено, нещата такива, каквито са :\nИЗГРЕВ / ЗАЛЕЗ / ЗА ЯДЕНЕ НИЩО\nМОКЪР ОТ ВЕЧЕРНАТА МЪГЛА / ЗАСПИВАМ\nЛУННАТА СВЕТЛИНА / ПРОНИЗВА / ПРАЗНИЯ МИ СТОМАХ\nДНЕШНИЯТ МИ ОБЕД / САМО ВОДА\nТова е голямото превъзмогване на егоистичното его, надмогването и победата над дребното у човека. Живеейки на ръба на екзистенц-минимума, пред човека се разкрива парадоксалният потенциал на мизерията – отплатата е свободата, пълната и неограничена свобода, а за духа това е най-важното. Само един разкрепостен дух може да се потопи в мига. Това е целта и на самия Сантока. И той следва неотклонно своя път, търсейки това „вечно сега”, защото именно то дава възможност човек да се разтвори във вечността, да го разбере и почувства, да осъзнае, че е част – макар и малка - от голямата вечност, от всеобята, от самия Творец :\nКАМЪК ВМЕСТО ВЪЗГЛАВНИЦА / ОТНАСЯМ СЕ ПРИ ОБЛАЦИТЕ\nСамо свободният дух може да изпита истинска радост и лекота от битието. Сантока съвсем не е аскетичен фанатик – той може да бъде и весел, и забавен, и тогава неговите хайку са изпълнени с изненадваща жизнерадостност и чувство за хумор :\nВРАБЧЕТА ТАНЦУВАТ – йе ! / ГЛУХАРЧЕТА ЛЕТЯТ – йе !\nОНЗИ ОБЛАК / ИЗПУСНА ДЪЖДА / КОЙТО МЕ НАМОКРИ\n„ТУП” / ВЪРХУ ШАПКАТА МИ / БИЛО КАМЕЛИЯ\nШЛЯПАМ МУХИТЕ / ШЛЯПАМ КОМАРИТЕ / ШЛЯПАМ СЕБЕ СИ\nТази весела нотка се запазва и при описанието на стария порок – влечението към саке. Формата е преобладаващо самоирония, тъй като за него този порок се е оказал костелив орех. Както се изразява един негов изследовател : „Това е нерешеният коан за Сантока.” Макар и неалкохолик, това влечение се оказва твърде силно и упорито. Макар че е истина и фактът, че именно алкохолът е условие за отприщване на творческия му потенциал. Сантока напълно осъзнава този факт, като го изразява по следния начин : „САКЕ Е ПЪТЯТ КЪМ ХАЙКУ”. С присъщатата си откритост и откровен тон той пише :\nСАКЕ ЗА ТЯЛОТО, ХАЙКУ ЗА ДУШАТА :\nСАКЕ Е ХАЙКУ ЗА ТЯЛОТО\nХАЙКУ Е САКЕ ЗА ДУШАТА.\nА има и такова хайку :\nЗЕЛЕНО / НАПИВАШ СЕ / И СТАВА ОЩЕ ПО-ЗЕЛЕНО\nС напредването на възрастта, напредват и болестите, и старостта и той все по-често е спохождан от мисълта за смъртта. Но тези мисли вече не будят тревога в него. Това са други мисли и друго отношение към смъртта. Няма болка, няма страх. Кошмарът от детството и младостта, отровил целия му предишен живот – преживяването на толкова много смърти - е надмогнат. Танеда Сантока е спечелил битката със себе си; той е извървял своя път и е постигнал просветление. Смъртта е приета със спокойствие. Това е естественият ход на нещата. В душевния му свят вече цари мир. Животът е просто едно безкрайно „днес”, което се простира до онази врата, през която ще трябва да се премине :\nБОЛЕН / САМОТНИТЕ УТРИНИ СТАВАТ НОЩ / ЗЕЛЕНИТЕ ЛИСТА\nБАВНО БАВНО / ПРЕВРЪЩАШ СЕ В РАЗВАЛИНА / ПОСЛЕДНАТА МИ ЕСЕН\nЕто и хайку за самата смърт :\nПРЕДИ СМЪРТТА / СТУДЕН ВЯТЪР\nТипична словесна оскъдност, характерната за дзен безпристрастност, и погледът на просветлен :\nТИШИНАТА НА СМЪРТТА : / ЯСНО НЕБЕ / ГОЛО ДЪРВО\nПоетичният полет на дзен монаха се извисява устремно с един словесен философски финален акорд, въплътен в хайку, което според мен би следвало да се превърне в нарицателно и емблематично за Сантока. Това хайку фокусира в себе се всичко, което е този човек, което учи дзен философията, което представлява същността на хайку. То ни показва нагледно гениалниалността на поета и новатора, душевността на монаха със свещенически сан, който със своите чисто човешки погрешки и криволичения, подхлъзвания и падания в преходния си земен живот, неудачник и крушенец във физическия материален живот, избягва от него и чрез философията и вярата на дзен, неуморно вървейки по планинските пътеки превъзмогва себе си и по този начин постига своето спасение. Танеда Сантока се превръща в сияен образ на човек, от който струи светлината на просветления, защото е разгадал двете големи тайнства на битието – живота и смъртта. А въпросното хайку гласи :\nМОЯТА СМЪРТ / БУРЕНИТЕ / ДЪЖДЪТ.\nСлед това хайку настъпва много дълга пауза. И ние чуваме оглушителния звук на тишината.


Споделен софтуер и документи – TimeLine ERP\nTimeLine ERPСподелен софтуер и документи\nС интегрирано управление на документи можете да закачате документи от всякакъв вид (PDF, Word, Excel, CAD, снимки и др.) зад всеки обект. С този инструмент можете да присвоявате електронни писма директно към клиенти, доставчици или потенциални партньори; да изпращате потвържденията на поръчките директно в PDF или да прикачвате инструкции за ползване към всеки артикул. Дори автоматичният импорт на файлове от конкретни директории или имейл акаунти може лесно да бъде направен. След това разпознаването на OCR осигурява индексиране на всички файлове.\nЕлектронните писма могат да се използват безпроблемно в цялото приложение. Независимо дали искате да изпратите потвърждения за поръчки, фактури, напомняния или списъци за печат - интегрираният имейл клиент прави обработката на документи, контакти и подписи особено лесна. Вече не трябва да създавате тромави структури на папките във вашето приложение за електронна поща, тъй като данните вече са в системата. В DMS проверете всички документи с помощта на пълнотекстово търсене и добавете към електронната поща допълнителни контакти, служители или други данни от системата.\nКалендар и ToDos\nЛесно управлявайте срещите, задачите и документи на всички служители или цели отдели в напълно интегрирания календар. Ежедневните, седмичните и месечните изгледи ви осигуряват незабавен преглед на свободния капацитет и ви помагат да намерите конкретна задача. Вграденият асистент за управление на циклични задачи гарантира, че няма пропуснете краен срок. ToDos могат да бъдат насрочени в календара с обикновено плъзгане и пускане, може да задавате желан интервал от време, както и да проверите изпълнението на задачата. Например, можете да генерирате записи в календара за отдаване под наем на обекти или фактури за извършените от служителите ви услуги.\nТелефонен интерфейс (TAPI)\nС нашия телефонен интерфейс можете незабавно да свържете входящо обаждане на бизнес партньор с история на всичките съвместни дейности. Един клик ви отвежда директно в контакта, където може да записвате предложения за среща, бележки за дискусии или изпълнени дейности. С едно кликване можете да приемете повикването или да затворите разговора. В рамките на софтуера, двойното кликване върху полето за телефонен номер е достатъчно, за да се обадите директно на желания контакт. Следователно, досадното вписване на телефонни номера е напълно премахнато.


Славиша Стоянович прави революция в "Левски" | Temaonline.bg\nСлавиша Стоянович прави революция в "Левски"\nНовият словенски треньор бе представен пред феновете, той поиска дисциплина, нови играчи и нов спортен директор и обеща титла\n31 Юли 2018 12:23\nНовият треньор на Левски Славиша Стоянович заяви, че отборът има нужда от подсилване, защото в състава му няма баланс и трябва да се вземат нови крайни бранители, тъй като на тези позиции разполага само с Милош Цветкович и Иван Горанов, който е контузен. Това наложи по време на снощното домакинство с Черно море (2:2) на поста ляв защитник да се изявява Аймен Белаид, чиято сила е в сърцето на отбраната.\n"Трябва да реагираме на трансферния пазар, не да чакаме зимата. Имаме само един ляв и един десен защитник, а на други позиции се е получило претрупване. Нужен е баланс", заяви Стоянович на първата си пресконференция като треньор на Левски.\nНа специална пресконференция словенецът с двегодишен договор обяви вижданията си за развитието на отбора.\nСлавиша Стоянович говори на сръбски език, тъй като той роден и израсъл м град сръбския град Горни Деян.\n"Супер е да знам езика. Разбирам ви изцяло, другото е да започна да говоря на български език. Баба ми говореше полумакедонски, полубългарски. В отбора трябва да говорим на три езика, не само на български", добави новият треньор на Левски.\nТой обеща на журналистите срещи преди мачовете на "сините" - нещо, което Делио Роси не обичаше.\n"Нямам проблем да коментирам, отворен съм, мисля, че е логично да има пресконференция преди мача и след него, както и понякога през седмицата. Аз съм треньор, който е отворен към медиите", каза Стоянович.\nКрасимир Иванов връчва на Стоянович фланелката на "Левски"\nПо-важните акценти от програмата на Славиша Стоянович:\nСтоянович осъзнава, че ситуацията в клуба е тежка, слаб старт на сезона и 9 години бес трофей, но това не го плаши. Когато е поел "Цървена Звезда", клубът е бил 7 години без титла, а играчите 6 месеца без заплати, но специалистът ги прави шампиони.\nТагове: Славиша Стоянович Левски треньор революция тренировка пресконференция дисциплина титла


Мазна коса - Spodeli.net\nпреди: 8 месеца, 1 ден, прочетена 680 пъти\nКосата ми често се омазнява. Мия я два пъти седмично, но още на 3-тия ден след измиването вече е много мазна. Аз съм на 17 и ми казват, че е нормално да е мазна, но ми е много дискомфортно, когато се налага да изляза с мазна коса. Бих я мила и по-често, но съм чувала, че ще стане още по-зле. Смятам, че я измивам достатъчно добре. Използвам и шампоан за мазна коса.\nТа въпросът ми към вас е следният-знаете ли някакви наистина помагащи рецепти против омазняване на коса?\nМного бих се радвала ако споделите.\n1. 2 пъти в седмицата това е супер. Някои си я мият всеки ден. Ако можеш изкарване по още един ден повече, като я вързвай и я ми и на следващата сутрин. Не е толкова зле.\n2. Аз имам същият проблем. Пробвала съм много шампоани и не става.\n3. Към №1: Когато много се омазни, правя точно това, за да прикрия, но въпреки това доста си личи.\nКъм №2: Аз също съм използвала много шампоани, но няма особен ефект. По едно време даже използвах сух шампоан, за да прикрия, когато е много мазна, но вече не използвам, защото четох, че е вреден.\n4. Една супена лъжичка лимон, една супена лъжичка оцет и една чаена чаша вода - аз това си изплаквам косатс и съм доволна от ефекта.\n6. Сух шампоан?\n7. Не използвай шампоани за мазна коса. Изсушават прекалено много косата и съответно скалпа започва да образува още повече себум. Тоест нож с две остриета. Използвай шампоан за ежедневна употреба и веднъж седмично такъв за дълбоко почистване.\nСухите шампоани са временно решение, замаскират проблема за не повече от ден. Постарай се да я пипаш колкото може по-малко. Не я третирай с много продукти.\nДва пъти седмично е добре, има хора дето я мият всеки ден. Аз самата я мия 2-3 пъти седмично. Лятото обикновено 3 пъти заради жегата. Нормална е моята, но не мога да не я измия повече от 3 дни. Тя е и дълга.\n8. Аз съм мъж. И аз съм с мазна коса, но не мога да разбера следното. Как хората разбират, че съм с мазна коса и ме коментират отрицателно, без никой не си помисля, че е гел? Моля кажете как го различавате и винаги хващате човека?\n9. Какъв е проблема, да се мие косата всеки ден? Моята коса не е мазна, но я мия всеки ден вече над 20 год, и нямам никакви проблеми с нея. Няма нищо по-ужасно от вида на мазна коса. Още повече, че има специфична миризма на "мазно"!\n10. Купи си хубави шампоани, които да редуваш - например на Клоран, Рене Фюрер и т. н.!\nОбърни внимание на храненето!\nНе си пипай много косата, защото при непрекъснатото докосване тя се замърсява. Ако си с дълга коса - вкъщи си я връзвай, така по-малко се омазнява. Може да спиш и с хлабаво вързана коса.\n11. Моята коса като цяло се омазнява нормално, но и аз търсех вариант да се омазнява минимално, затова ще ти споделя своя опит и се надявам да съм ти от полза. Както са казали по-горе, шампоаните за мазна коса са прекалено агресивни и изсушават, вследствие на което омазняването се ускорява. Аз съм ползвала всякакви шампоани, но по препоръка на моя приятелка също с нормална коса, ползвам Здраве актив с чаено дърво. Измива хубаво, не е прекалено агресивен и косата ми е чиста много дълго време. Аз си я мия в четвъртък и неделя, да кажем, че като си я измия в неделя ми стои обемна някъде до вторник, сряда вече е малко по-спаднала, чак в четвъртък вече става мазна като за миене. Аз все пак съм с нормална коса, но пробвай този шампоан, аз лично съм много доволна от него. Ако решиш да си миеш косата всеки ден, използвай някакъв шампоан на растителна основа и обикновен шампоан само 1-2 пъти седмично, защото обикновените шампоани съдържат доста химикали и влияят неблагоприятно при ежедневна употреба. За третирането с много продукти не знам какво да ти кажа, аз лично си имам програма, но ползвам общо две маски, балсам и два серума, но не съм забелязала от тях да ми се омазнява по-бързо косата. Правилното им нанасяне е по дължината на косата, НЕ в корените. Вероятно и затова не ми влияят на омазняването. Пробвай също маска с хума, купи си пакетче хума от аптеката или магазина, евтино е, и прочети упътването, чувала съм, че помага при такива проблеми. Не знам доколко съм могла да ти бъда полезна, но се надявам поне малко да съм ти помогнала.


Оборотът на институциите намаля с над 80% след “зеления сертификат” (СНИМКИ) – Darik.News\nОборотът на институциите намаля с над 80% след “зеления сертификат” (СНИМКИ)\nНамалението отговаря на ваксинираните българи – при 20% ваксиниране, 80% намаление на течливостта. Според бранша такава криза в бранша не е имало от над 30 години. Въпреки че голяма част от индустрията е положила много усилия, за да осигури персонал, който да отговаря на изискванията, няма клиенти. Някои от най-печелившите ресторанти в България празнуваха дори ден без резервация.\nЗатова браншови организации ще се включат в протестната акция на обединения български бизнес, която започва от 15.00 часа на 28 октомври в цялата страна под надслов „ЗАЕДНО! За здраве, работа, бъдеще, безопасност! “\n„В контекста на бързо нарастващите цени на електроенергията, горивата и храните и с доходи, дори близки до тези на домакинствата, бизнесът е обречен!\nБроят на затворените обекти се увеличава всеки ден “, казаха организаторите на протеста. Пълното обезлюдяване на предприятията е следствие от заповедта на временния министър на здравеопазването Стойчо Кацаров, която дискриминира няколко сектора на българската икономика, задължавайки ги да работят само с персонал и клиенти със “зелен сертификат”, а останалите страната е отворена и затова повечето хора не искат да получават документ само за посещение на кафене, театър, кино или фитнес.\n„За пореден път използваме възможността да опровергаем предположенията на някои министри, че зеленият сертификат е въведен по искане на туристическия бранш. Факт е, че имаше срещи, на които се съгласихме да работим със „зелен сертификат“ като единствената алтернатива на блокирането. Но ние направихме конкретни предложения как да направим това, за да имаме както здравни, така и икономически ползи. Нашите предложения бяха игнорирани, а методът на въвеждане на „зеления сертификат” ни обрича на смърт.\nние сме съгласни ”, казват браншовите организации.\nМинистерството на здравеопазването вече обяви, че няма да признава тестове за антитела за издаване на “зелен сертификат”, оставяйки над 1 милион българи извън сектора на потреблението на най-засегнатите индустрии. В същото време документът се издава след първата ваксина, което противоречи на цялата европейска практика и е прецедент за България.\nНа места започнаха да се появяват безплатни тестове за 10 лв., но в момента разпространението им е бутиково и няма масов достъп до тях.\nВсе още няма COVID-19 в държавната и общинска администрация, където живее едно от най-многобройните популации, и не се изисква „зелен сертификат“.\nНямаше гратисен период за адаптиране на бизнеса към новите правила. Няма икономически мерки за подкрепа на засегнатите предприятия и за поддържане на продуктивността на служителите. Не е ясно какво се случва с хората, които не са посъветвани да се ваксинират поради заболяване и съвети от лични лекари и специалисти.\n„Нямаме какво повече да губим! Затова отиваме “ЗАЕДНО!” С колеги от други клонове и организации на общонационален протест от 15.00 часа на 28 октомври (четвъртък) “, отбелязват организаторите.\nМеста на протестни акции в градовете:\nСтара Загора – срещу областната администрация.\nВелико Търново – паметник "Майка България"…\nСилистра – кръстовище "Стара автогара"…\nЧепеларе – по пътя Пампорово – Смолян.\nПрикачените снимки са направени в понеделник и вторник от заведения в цялата страна.


30 години не е почиствано коритото на река Тополовец, преминаваща през село Градец - Видин онлайн\n30 години не е почиствано коритото на река Тополовец, преминаваща през село Градец\nВторник, 03 Май 2016 22:59\n30 години не е почиствано коритото на река Тополовец, преминаваща през село Градец, каза за Радио “Фокус”- Видин Илия Томов, кмет на населеното място. Той посочи, че е изпратено писмо до областния управител на Видинска област за необходимостта от осигуряване на средства за почистване на речното корито. „Падналите дъждове през последните дни не създават опасност от наводняване на къщи, които се намират близо до реката. Проблеми може да има, ако дъждовете станат по интензивни, тогава има непосредствена опасност една от къщите, която се намира в близост до казанджийницата на селото, да бъде залята“, обясни Илия Томов. Саваците, които се намират на река Тополовец са затворени от няколко седмици, има изградена и корекция на реката. „Всичко това пази земеделските площи и къщите в селото от наводняване. Но, непочистеното корито създава опасност от преливане на някои места. Настояваме поне коритото в землището на селото да бъде почистено“, заяви Илия Томов.


Дестинация Дряново Дестинация Дряново Ново признание за дряновеца Никола Мушанов - преиздават дневника му - Дестинация Дряново\nНово признание за дряновеца Никола Мушанов – преиздават дневника му\nУра! Това беше искрената ми реакция, когато разбрах, че Държавна агенция „Архиви“ и издателска къща „Изток-Запад“ подготвят ново издание на книгата със спомените и дневника на видния дряновски държавник Никола Мушанов.\nПреди няколко години намерих старо издание на книгата и без капка колебание го купих. Продължава да бъдат сред най-интересните и смислени четива, които са минали през ръцете ми. И заради начина, по който осветляват цялата първа половина на XX век, разкривайки важни детайли от родната действителност и световната политика, и заради нравствените размисли, и заради споделените идеи, които звучат напредничаво дори и през 2017 година.\nПовече за Никола Мушанов и подбрани негови цитати\nИ така, след като виждаме поредно доказателство за националната значимост на Никола Мушанов (ръководил политиката на България 4 години и неизменна част от държавния живот над 40 години), редно е да помислим по-сериозно как да поддържаме спомена за него в родния му град Дряново. Родната му къща не е запазена (била е на мястото на паркчето до детската градина), паметник няма, дори паметната плоча е незнайно къде. Една улица носи неговото име, но това далеч не е достатъчно.\nИма ученици от строителни училища в страната и студенти по архитектура, които получават дипломите си тук заради майстор Колю Фичето. Защо да не се прави нещо подобно и със студенти по политология, но в чест на Никола Мушанов (а и на племеника му Стойчо, който е бил председател на Народното събрание и министър)? Също да се провеждат конференции по темата, с които да се отбелязват годишнините от рождението му. А малко по малко да се съберат и средства за хубав паметник на мястото на родния му дом. Какво ще кажете и/или предложите? 🙂


Hotel Turismo Miranda - НАЙ-НИСКИ ЦЕНИ от agoda.com\nRua 1 de Maio nº 5, Miranda Do Douro, Миранда до Доуро, Португалия, 5210-191 - Покажи на картата\nПовече за Hotel Turismo Miranda\nРазположен на централно място в Miranda Do Douro, Hotel Turismo Miranda е идеално начало за Вашaта екскурзия из Миранда до Доуро. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nПредлагайки висококачествени услуги и широка гама от удобства, Hotel Turismo Miranda Ви осигурява възможно най-комфортния престой. Подбор на съоръжения от най-висока класа като съоръжения за инвалиди, съхраняване на багаж, рум-сървиз, конферентна зала, бизнес център, са на разположение за Вас в хотела.\nКато допълнение всяка хотелска стая предлага широка гама от удобства. Много от стаите са с климатик, събуждане, бюро, минибар, балкон/тераса, за да удовлетворят и най-изискания вкус. Пълният списък от съоръжения за отдих е достъпен в хотела и включва риболов, водни спортове (немоторизирани), игрална зала. Насладете се на несравнимото качество на услугите и престижното местоположение на Hotel Turismo Miranda.\nМестен данъчен номер: 3468\nBooking.com (513)Agoda отзиви (1)\nВсички типове туристи (513)Двойка (303)Самостоятелно пътуващ (32)Семейство с малки деца (77)Семейство с големи деца (37)Група (69)